पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। चंडीगढ़ की मेट्रो ट्रेन अभी तक कागजों में ही दौड़ रही है, लेकिन इसे चलाने की सिफारिश प्रशासन के एन्वायर्नमेंट डिपार्टमेंट ने भी की है। दरअसल एन्वायर्नमेंट डे से एक दिन पहले को जारी की गई 'स्टेट ऑफ एन्वायर्नमेंट रिपोर्ट ऑफ चंडीगढ़ 2012 में ट्रैफिक प्रॉब्लम और पॉल्यूशन को सबसे बड़ा चैलेंज माना गया है। मेट्रो चली तो इन चैलेंजेस से कुछ हद तक पार पाया जा सकेगा।
हर चार साल बाद आने वाली इस रिपोर्ट में शहर के सामने पेश आ रही चुनौतियों की स्टडी करके समाधान से संबंधित सिफारिशें दी जाती हैं। डिपार्टमेंट ऑफ एन्वायर्नमेंट चंडीगढ़ और एन्वायर्नमेंट इन्फॉर्मेशन सिस्टम की ओर से तैयार की गई रिपोर्ट को मंगलवार को चंडीगढ़ प्रशासक के सलाहकार केके शर्मा ने रिलीज किया।
रिपोर्ट में चंडीगढ़ में मास रैपिड ट्रांसपोर्ट सिस्टम (एमआरटीएस) के तहत मेट्रो को जरूरी मानते हुए इसे प्रमोट करने की बात कही गई है। हालांकि चंडीगढ़ प्रशासन ही 6 साल से मेट्रो को फाइलों से ट्रैक पर नहीं ला पाया है। डायरेक्टर एन्वायर्नमेंट एंड फॉरेस्ट संतोष कुमार कहते हैं शहर में बढ़ते ट्रैफिक के साथ पॉल्यूशन भी बढ़ा है। एक हजार की आबादी के पीछे औसतन 800 गाडिय़ां हैं। ऐसे में मेट्रो एन्वायर्नमेंट फ्रेंडली होने के साथ ही पीपुल फ्रेंडली भी साबित होगी।
सोलर एनर्जी बिजली का विकल्प?
रिपोर्ट में बिजली की बढ़ती डिमांड और सप्लाई के अंतर को कम करने के लिए सोलर एनर्जी को बड़े विकल्प के तौर पर पेश किया गया है।संतोष कुमार कहते हैं कि ऊर्जा के पारंपरिक सिस्टम से पर्यावरण को नुकसान तो हो ही रहा है, इस गैप को कम करना भी मुश्किल होता जाएगा। ऐसे में सोलर एनर्जी सिस्टम बड़ा विकल्प बन सकता है।
लेकिन चंडीगढ़ के ही रिटायर्ड चीफ इंजीनियर वीके भारद्वाज सोलर एनर्जी सिस्टम को नाकाफी मानते हैं। उनका कहना है कि बिजली की लगातार बढ़ती डिमांड को देखते हुए प्रशासन या तो खुद बिजली पैदा करने के विकल्प ढूंढ़े या पहाड़ी राज्यों के नए पावर प्रोजेक्ट्स में हिस्सेदारी करे।
अन्य सिफारिशें
शहर को कब्जों को दूर करने के लिए सख्त कार्रवाई हो।
प्रदूषण कम करने के लिए मोटर व्हीकल एक्ट सख्ती से लागू हो।
पानी की कमी को दूर करने के लिए लॉन्ग टर्म पॉलिसी बने।
बीमारी या अन्य वजह से गिरे पेड़ों की जगह नए पौधे लगाए जाएं।
खाली जगहों पर ग्रीन कवर बढ़ाने के लिए और पौधे लगाए जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn